als_Latn bos_Latn tur_Latn
Pas ndeshjeve te mesjaves anembane Kontinentit te Vjeter ne aktivitetet e UEFA-s, skuadrat kryesore i rikthehen kampionateve respektive dhe vetvetiu e gjithe vemendja perqendrohet ne klasiken e kampionatit italian Milan – Juventus. Ndonese eshte vetem java e trete Serie A perball menjehere dy nga tre skuadrat me te mira te historise se futbollit ne Apenine dhe kureshtja eshte vertet e madhe per te kuptuar ca me teper pas startit shume te mire te te dy ekipeve. Nje ndeshje teper e vecante mbi te gjitha per te dy trajneret dhe per vete historine qe ata perfaqesojne. Per dy sezone Filippo Inzaghi ka qene nxenes i zellshem i Massimiliano Allegrit te kuqezinjte dhe per me teper ne te kaluaren ka kontribuar per plot 4 sezone ne radhet e Juventusit, duke humbur madje nje Kupe Kampionesh ne finalen e vitit 1998 ndaj Realit teksa luante krah perkrah me emra te medhenj si Alessandro Del Piero e Zinedine Zidane. Pas sukseseve ndaj Lazios dhe Parmas Superpipo ka rikthyer entuziazmin dhe ndoshta do te mjaftohej edhe me nje barazim, duke patur paraysh qe kete here ne San Siro ne oren 20:45 perballe do te jene fituesit e 3 kampionateve te fundit. Nje sezon me pare “Zonja e Vjeter” i fitoi qe te takimet dhe sfida do te kete nje shije te vecante edhe per vete Allegrin, qe zbret ne Meazza per here te pare si kundershtar i popullit kuqezi dhe me nje ekip qe nuk ka pesuar ende gol. Pas arritjeve te trajnerit te meparshem Antonio Conte askush nuk peretendon te njejten gje nga tekniku toskan, qe ka fituar shume shpejt respektin e bardhezinjve duke siguruar fitoren e pare me Juventusin qe ne sfiden hapese te fazes se grupeve te Champions League, gje qe nuk ndodhte me paraardhesin e tij.
Java nis qe ne oren 18:00 me nje duel mjaft te forte ne stadiumin “Dino Manuzzi” ku Empoli i Maurizio Sarrit do te beje cmos per te shfrytezuar traditen pozitive ndaj klubit romanjol, per te siguruar piken e pare te ketij edicioni ne Serie A. Ne Spanje Reali do te udhetoje ne skaj te Spanjes per t’u ndeshur ne oren 16:00 me Deportivo La Corunan, pas nje disavantazhi 6-pikesh me Barcen ne vetem 3 jave kampionat. Galicia apo me sakte stadiumi “Riazor” ngjan me nje vend te mallkuar per trajnerin italian Carlo Anchelotti, qe aty eshte asfaltuar dy here 4-0 si me Juventusin ashtu edhe me Milanin, por gjithsesi behet fjale per nje kohe tjeter dhe mbi te gjitha per nje Depor krejt ndryshe. Ne fakt tersi i ketij stadiumi per mbreteroret u thye vetem ne vitin 2010, pasi rezistoi per plot 18 vjet, por gjithashtu edhe ne perballjen e fundit 19 muaj me pare, gjate sezonit qe rrezoi Deportivon ne Segunda Division madrilenet paten nevoje per nje permbysje te madhe ne 17’ e fundit te sfides, fale golave te dyshes Kaka – Higuain.
als_Latn als_Latn